हर शहर गांव का अपना मिजाज होता है। वह मिजाज उसे दूसरे शहर गांव से अलग करता है। इस शहर का भी है। यहां गीताई मंदिर है। जिसके चारों और पत्थरों पर गीता मराठीभाषा में लिखी हुई है। पास ही विश्वशांति स्तूप है। राष्ट्र भाषा प्रचार समिति भी यही है। जहां बाबा नागार्जुन से लेकर भदंत आनन्द कौसल्यायन तक रहे। हिन्दी के नाम पर खाने वालों के लिए यह बहुत ही उरर्वक जगह है। राष्ट्र भाषा पढ़ने वही लोग आते हैं जो नहीं जानते। वे पूर्वोतर के लोग है। जिनका कहना है कि आजादी से पहले हम अंग्रेजों के गुलाम थे और अब हम भारत के गुलाम है। वहां आर्मी क्या कर रही है वह भारत सरकार जानती है। इसकोे वह राष्ट्र-राज्य के निर्माण के लिए एक आवश्यक प्रक्रिया के रुप में देखते हुए ही कर रही है। यहां से दस किलोमीटर पर विनोबा भावे का आश्रम है। जिन्होंने भूदान जैसा महत्वपूर्ण आंदोलन चलाया था और आपातकाल को शांति पर्व की संज्ञा दी थी। इस तरह यह संतो-फकिरो की जमीन है और दूसरी तरह ड्राई सिटी।